phoneee/thai-legal-corpus huggingface dataset:
ประกาศกรมสรรพสามิตประกาศกรมสรรพสามิตเรื่องลักษณะเครื่องหมายแสดงการเสียภาษีจดทะเบียน(ฉบับที่๖/๒๕๕๓)[๑] อาศัยอำนาจตามความในมาตรา ๖๒ วรรคสามแห่งพระราชบัญญัติภาษีสรรพสามิต พ.ศ. ๒๕๒๗ อธิบดีกรมสรรพสามิตประกาศกำหนดลักษณะเครื่องหมายแสดงการเสียภาษีจดทะเบียนของบริษัท อารยะโอสถ ตรามือ (2008) จำกัด ดังต่อไปนี้เครื่องหมายแสดงการเสียภาษีจดทะเบียนตามทะเบียนที่พนักงานเจ้าหน้าที่ได้รับจดไว้เลขที่ ๒๘๘/๒๕๕๒ ลงวันที่ ๒๕ พฤศจิกายน๒๕๕๒ เป็นเครื่องหมายแสดงการเสียภาษีจดทะเบียนเป็นสิ่งผนึกภาชนะฝาเกลียวทำด้วยอะลูมิเนียมเป็นรูปวงกลม ขนาดเส้นผ่าศูนย์กลาง ๒.๘ เซนติเมตร พื้นฝาสีทองตรงกลางฝามีรูปแรดบินและอักษรภาษาไทยสีแดง คำว่า ด้านข้างฝาโดยรอบมีอักษรภาษาไทย ตัวเลขและสัญลักษณ์สีแดง คำว่า เครื่องดื่มบำรุงกำลังปริมาตรสุทธิ 150 ซม.3 บริษัทอารยะโอสถ ตรามือ (2008) จำกัดรูปลักษณะฝา ประกาศณ วันที่ ๑๐ กุมภาพันธ์ พ.ศ. ๒๕๕๓สมณีย์มงคลโภชน์ผู้อำนวยการสำนักมาตรฐานและพัฒนาการจัดเก็บภาษี๑ปฏิบัติราชการแทนอธิบดีกรมสรรพสามิตปริยานุช/ผู้จัดทำ๑๕กันยายน ๒๕๕๓นันท์นภัสร์/ตรวจ๑๕กันยายน ๒๕๕๓[๑]ราชกิจจานุเบกษา เล่ม ๑๒๗/ตอนที่ ๑๓๙ ง/หน้า ๓๗/๙ กันยายน ๒๕๕๓
คำสั่งนายกรัฐมนตรีคำสั่งนายกรัฐมนตรีที่ ๙/๒๕๔๘เรื่อง ผ่อนผันมาตรการประหยัดพลังงาน[๑] โดยที่เป็นการสมควรผ่อนผันการจำกัดเวลาการจำหน่ายน้ำมันเชื้อเพลิงเป็นการชั่วคราวเพื่อส่งเสริมความเจริญทางเศรษฐกิจและการท่องเที่ยวในช่วงเทศกาลปีใหม่อาศัยอำนาจตามความในมาตรา ๓ แห่งพระราชกำหนดแก้ไขและป้องกันภาวะขาดแคลนน้ำมันเชื้อเพลิงพ.ศ. ๒๕๑๖ นายกรัฐมนตรีจึงมีคำสั่ง ดังต่อไปนี้มิให้นำความในข้อ ๒ ของคำสั่งนายกรัฐมนตรี ที่ ๒/๒๕๔๘ ลงวันที่ ๑๕ กรกฎาคม๒๕๔๘ เรื่อง กำหนดมาตรการบังคับเพื่อแก้ไขปัญหาด้านพลังงานของประเทศมาใช้บังคับทั้งนี้ตั้งแต่วันที่ ๒๙ ธันวาคม พ.ศ. ๒๕๔๘ ถึง วันที่ ๕ มกราคม พ.ศ. ๒๕๔๙สั่ง ณ วันที่ ๒๗ ธันวาคมพ.ศ. ๒๕๔๘พันตำรวจโท ทักษิณ ชินวัตรนายกรัฐมนตรีพชร/ผู้จัดทำ๑ กุมภาพันธ์ ๒๕๔๙อภิญญา/ปรับปรุง๗ ตุลาคม ๒๕๕๗[๑]ราชกิจจานุเบกษา เล่ม ๑๒๓/ตอนพิเศษ ๑๒ ง/หน้า ๑๘/๒๖ มกราคม ๒๕๔๙
ประกาศธนาคารแห่งประเทศไทยประกาศธนาคารแห่งประเทศไทยเรื่องรายการย่อแสดงหนี้สินและสินทรัพย์[๑] อาศัยอำนาจตามความในมาตรา๑๕ แห่งพระราชบัญญัติการธนาคารพาณิชย์ พ.ศ. ๒๕๐๕ซึ่งแก้ไขเพิ่มเติมโดยพระราชบัญญัติการธนาคารพาณิชย์ (ฉบับที่๒) พ.ศ. ๒๕๒๒ธนาคารแห่งประเทศไทยออกประกาศเป็นข้อกำหนด ดังต่อไปนี้ข้อ ๑ให้ยกเลิกประกาศธนาคารแห่งประเทศไทยฉบับลงวันที่ ๑๔ มกราคม ๒๕๔๖ ออกตามความในมาตรา๑๕ แห่งพระราชบัญญัติการธนาคารพาณิชย์ พ.ศ. ๒๕๐๕ซึ่งแก้ไขเพิ่มเติมโดยพระราชบัญญัติการธนาคารพาณิชย์ (ฉบับที่๒) พ.ศ. ๒๕๒๒ข้อ ๒ให้ธนาคารพาณิชย์ประกาศรายการย่อแสดงหนี้สินและสินทรัพย์ ณวันทำงานวันสุดท้ายของทุกเดือนไว้ในที่เปิดเผย ณ สำนักงานทุกแห่ง ดังนี้(๑) ธนาคารพาณิชย์ซึ่งเป็นบริษัทมหาชนจำกัดที่จดทะเบียนในประเทศไทยให้ทำรายการย่อแสดงหนี้สินและสินทรัพย์ตามมาตรา๑๕ ตามแบบ ธ.พ. ๑.๑ที่แนบท้ายประกาศนี้(๒) ธนาคารพาณิชย์ซึ่งเป็นสาขาของธนาคารต่างประเทศให้ทำรายการย่อแสดงหนี้สินและสินทรัพย์ตามมาตรา ๑๕ ตามแบบ ธ.พ.๑.๒ ที่แนบท้ายประกาศนี้(๓) ธนาคารพาณิชย์ซึ่งเป็นสำนักงานวิเทศธนกิจของธนาคารต่างประเทศให้จัดทำรายการย่อแสดงหนี้สินและสินทรัพย์ตามมาตรา๑๕ ตามแบบ ว.ธ. ๑.๒ ที่แนบท้ายประกาศนี้ข้อ ๓ให้ธนาคารพาณิชย์ประกาศรายการย่อแสดงหนี้สินและสินทรัพย์ ณวันทำงานวันสุดท้ายของเดือนสุดท้ายของไตรมาส คือ เดือนมีนาคม มิถุนายน กันยายนและธันวาคม ในหนังสือพิมพ์รายวันอย่างน้อย ๑ ฉบับภายในวันที่ยี่สิบเอ็ดของเดือนถัดไปประกาศนี้ให้ใช้บังคับตั้งแต่รายงานณ วันสิ้นเดือนมีนาคม ๒๕๔๖ เป็นต้นไปประกาศณ วันที่ ๑๓ มีนาคม พ.ศ. ๒๕๔๖หม่อมราชวงศ์ปรีดิยาธร เทวกุลผู้ว่าการธนาคารแห่งประเทศไทย[ดูภาพจากข้อมูลกฎหมาย]สุภาพร/พิมพ์๑๗มิถุนายน ๒๕๔๖ศุภสรณ์/อภิสิทธิ์ผู้จัดทำ๒๔มิถุนายน ๒๕๔๖[๑]รก.๒๕๔๖/พ๓๕ง/๒๑/๒๑ มีนาคม ๒๕๔๖
ประกาศคณะกรรมการควบคุมการขนส่งทางบกประจำจังหวัดฉะเชิงเทราฉบับที่ ๖๐(พ.ศ. ๒๕๖๑)เรื่อง กำหนด(ปรับปรุง) เส้นทางสำหรับการขนส่งประจำทางด้วยรถโดยสารหมวด ๔จังหวัดฉะเชิงเทรา สายที่ ๑๖๑๘ ฉะเชิงเทรา - ตลาดบางปะกงเป็น ฉะเชิงเทรา- ตลาดลาวบางปะกง[๑] ตามที่ได้มีประกาศคณะกรรมการควบคุมการขนส่งฉบับที่ ๗๓ (พ.ศ. ๒๕๐๘) ลงวันที่ ๒๑ เมษายน ๒๕๐๘กำหนดเส้นทางสำหรับการขนส่งประจำทางด้วยรถยนต์โดยสารในชนบท (จังหวัดฉะเชิงเทรา)สายที่ ๑๖๑๘ ฉะเชิงเทรา - ตลาดบางปะกง ขึ้นนั้นคณะกรรมการควบคุมการขนส่งทางบกประจำจังหวัดฉะเชิงเทราได้พิจารณาเห็นสมควรให้ปรับปรุงเส้นทางดังกล่าวฉะนั้น อาศัยอำนาจตามความในมาตรา๒๐ (๑) แห่งพระราชบัญญัติการขนส่งทางบก พ.ศ. ๒๕๒๒ประกอบกับมติคณะกรรมการควบคุมการขนส่งทางบกประจำจังหวัดฉะเชิงเทราในการประชุมครั้งที่ ๑/๒๕๕๙ เมื่อวันที่ ๔ธันวาคม ๒๕๕๘ และได้รับการอนุมัติจากคณะอนุกรรมการพิจารณากิจการขนส่งทางบกกลางในการประชุมครั้งที่ ๘/๒๕๖๐ เมื่อวันที่ ๒๕ กันยายน ๒๕๖๐โดยได้รับการมอบหมายจากคณะกรรมการควบคุมการขนส่งทางบกกลาง ในการประชุมครั้งที่๖/๒๕๕๙ เมื่อวันที่ ๒๕ พฤษภาคม ๒๕๕๙ จึงกำหนด (ปรับปรุง) เส้นทางสำหรับการขนส่งประจำทางด้วยรถโดยสารหมวด ๔ จังหวัดฉะเชิงเทรา สายที่ ๑๖๑๘ ฉะเชิงเทรา - ตลาดบางปะกง เป็น ฉะเชิงเทรา -ตลาดลาวบางปะกง โดยให้ใช้รายละเอียดเส้นทางดังนี้ คือสายที่ ๑๖๑๘ฉะเชิงเทรา - ตลาดลาวบางปะกงเริ่มต้นจากสถานีขนส่งผู้โดยสารจังหวัดฉะเชิงเทราไปตามทางหลวงแผ่นดินหมายเลข ๓๑๔ (ถนนสิริโสธร) ถึงสามแยกบางปะกงแยกซ้ายไปตามทางหลวงแผ่นดินหมายเลข ๓ (ถนนสุขุมวิท) ถึงสามแยกตลาดบางปะกงแยกขวาไปถนนเทศบาลตำบลบางปะกงพรหมเทพรังสรรค์ ผ่านตลาดบางปะกงไปสุดเส้นทางที่ตลาดลาวบางปะกงประกาศณ วันที่ ๓๑ พฤษภาคม พ.ศ. ๒๕๖๑นายสุวิทย์คำดีผู้ว่าราชการจังหวัดฉะเชิงเทราประธานกรรมการควบคุมการขนส่งทางบกประจำจังหวัดฉะเชิงเทรา[เอกสารแนบท้าย]๑. บัญชีประกาศคณะกรรมการควบคุมการขนส่งทางบกประจำจังหวัดฉะเชิงเทราเรื่อง กำหนด (ปรับปรุง) เส้นทาง(ดูข้อมูลจากภาพกฎหมาย)ปุณิกา/จัดทำ๑๑ มกราคม ๒๕๖๒[๑] ราชกิจจานุเบกษาเล่ม ๑๓๕/ตอนที่ ๖๐ ง/หน้า ๓๒/๙ สิงหาคม ๒๕๖๑
กฎกระทรวงกฎกระทรวงฉบับที่ ๑๙๐ (พ.ศ.๒๕๓๗)ออกตามความในพระราชบัญญัติการผังเมืองพ.ศ. ๒๕๑๘[๑] อาศัยอำนาจตามความในมาตรา ๕ แห่งพระราชบัญญัติการผังเมืองพ.ศ. ๒๕๑๘ และมาตรา ๒๖ วรรคหก แห่งพระราชบัญญัติการผังเมือง พ.ศ. ๒๕๑๘ซึ่งแก้ไขเพิ่มเติมโดยพระราชบัญญัติการผังเมือง (ฉบับที่ ๓) พ.ศ. ๒๕๓๕รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ให้ขยายระยะเวลาการใช้บังคับกฎกระทรวง ฉบับที่ ๕๔ (พ.ศ.๒๕๓๑) ออกตามความในพระราชบัญญัติการผังเมือง พ.ศ. ๒๕๑๘ต่อไปเป็นครั้งที่สองมีกำหนดอีกหนึ่งปี ทั้งนี้ ตั้งแต่วันที่ ๒๔ ธันวาคม พ.ศ.๒๕๓๗ เป็นต้นไปให้ไว้ ณ วันที่ ๓๐ กันยายน พ.ศ. ๒๕๓๗ชำนิ ศักดิเศรษฐ์รัฐมนตรีช่วยว่าการ ฯ ปฏิบัติราชการแทนรัฐมนตรีว่าการกระทรวงมหาดไทยหมายเหตุ :- เหตุผลในการประกาศใช้กฎกระทรวงฉบับนี้ คือโดยที่ปรากฏว่าสภาพการณ์และสิ่งแวดล้อมในท้องที่ตำบลดอนขวาง ตำบลสะแกกรังตำบลอุทัยใหม่ และตำบลน้ำซึม อำเภอเมืองอุทัยธานี จังหวัดอุทัยธานี ซึ่งกฎกระทรวง ฉบับที่ ๕๔ (พ.ศ. ๒๕๓๑)ออกตามความในพระราชบัญญัติการผังเมือง พ.ศ. ๒๕๑๘กำหนดให้ใช้ผังเมืองรวมบังคับในท้องที่ดังกล่าวได้เปลี่ยนแปลงไปและได้เคยมีการขยายระยะเวลาการใช้บังคับกฎกระทรวงดังกล่าวมาครั้งหนึ่งแล้วตามกฎกระทรวงฉบับที่ ๑๕๕ (พ.ศ. ๒๕๓๖) ออกตามความในพระราชบัญญัติการผังเมือง พ.ศ. ๒๕๑๘แต่เป็นกรณีที่ไม่อาจดำเนินการแก้ไขผังเมืองรวมได้ทันภายในระยะเวลาที่กฎกระทรวงนั้นใช้บังคับสมควรขยายระยะเวลาการใช้บังคับกฎกระทรวงดังกล่าวต่อไปเป็นครั้งที่สองอีกหนึ่งปีและโดยที่มาตรา ๒๖ วรรคหก แห่งพระราชบัญญัติการผังเมือง พ.ศ. ๒๕๑๘ซึ่งแก้ไขเพิ่มเติมโดยพระราชบัญญัติการผังเมือง (ฉบับที่ ๓) พ.ศ. ๒๕๓๕ บัญญัติว่าการขยายระยะเวลาการใช้บังคับผังเมืองรวมให้กระทำโดยกฎกระทรวง จึงจำเป็นต้องออกกฎกระทรวงนี้วิภา/ปรับปรุง๑๕ กันยายน ๒๕๕๘[๑] ราชกิจจานุเบกษาเล่ม ๑๑๑/ตอนที่ ๔๔ ก/หน้า ๒๑/๓ตุลาคม ๒๕๓๗
ข้อบังคับกระทรวงการคลังข้อบังคับกระทรวงการคลังว่าด้วยการให้องค์การของรัฐบาลที่ใช้ทุนหรือทุนหมุนเวียนนำทุนหรือผลกำไรเข้าบัญชีเงินคงคลังบัญชีที่๑พ.ศ. ๒๕๕๖ อาศัยอำนาจตามความในมาตรา ๑๓ แห่งพระราชบัญญัติเงินคงคลัง พ.ศ. ๒๔๙๑ รัฐมนตรีว่าการกระทรวงการคลังออกข้อบังคับไว้ดังต่อไปนี้ข้อ ๑ ข้อบังคับนี้เรียกว่าข้อบังคับกระทรวงการคลังว่าด้วยการให้องค์การของรัฐบาลที่ใช้ทุนหรือทุนหมุนเวียนนำทุนหรือผลกำไรเข้าบัญชีเงินคงคลังบัญชีที่๑ พ.ศ. ๒๕๕๖ข้อ ๒[๑] ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้องค์การใด ๆของรัฐบาลที่มิใช่องค์การค้าหรือส่วนราชการที่ดำเนินกิจการทำนองการค้าหรืออุตสาหกรรมบรรดาที่ใช้ทุนหรือทุนหมุนเวียน นำส่งทุนหรือผลกำไรเข้าบัญชีเงินคงคลังบัญชีที่ ๑ ตามจำนวนและภายในเวลาที่กระทรวงการคลังกำหนดประกาศณ วันที่ ๑๙ เมษายน พ.ศ. ๒๕๕๖กิตติรัตน์ณ ระนองรัฐมนตรีว่าการกระทรวงการคลังปริยานุช/ผู้จัดทำ๒๙ เมษายน ๒๕๕๖อุษมล/ผู้ตรวจ๑ พฤษภาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๕๒ ง/หน้า ๒๘/๒๖ เมษายน ๒๕๕๖
ระเบียบเทศบาลตำบลโนนสูงระเบียบเทศบาลตำบลโนนสูงว่าด้วยการรักษาความเป็นระเบียบเรียบร้อยและความปลอดภัยในการให้ประชาชนเข้าตรวจดูข้อมูลข่าวสารพ.ศ. ๒๕๕๘ อาศัยอำนาจตามความในมาตรา ๙ แห่งพระราชบัญญัติข้อมูลข่าวสารของราชการพ.ศ. ๒๕๔๐ และข้อ ๔ แห่งประกาศคณะกรรมการข้อมูลข่าวสารของราชการ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูลงวันที่ ๒๔ กุมภาพันธ์ พ.ศ. ๒๕๔๑ เทศบาลตำบลโนนสูงจึงวางระเบียบไว้ดังต่อไปนี้ข้อ ๑ ระเบียบนี้เรียกว่าระเบียบเทศบาลตำบลโนนสูงว่าด้วยการรักษาความเป็นระเบียบเรียบร้อยและความปลอดภัยในการให้ประชาชนเข้าตรวจดูข้อมูลข่าวสารพ.ศ. ๒๕๕๓ข้อ ๒[๑] ระเบียบนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปข้อ ๓ ให้นายกเทศมนตรีตำบลโนนสูงรักษาการตามระเบียบนี้ และให้มีอำนาจออกประกาศหรือคำสั่งเพื่อประโยชน์ในการปฏิบัติตามระเบียบนี้ในกรณีที่มีปัญหาในการปฏิบัติตามระเบียบนี้ให้นายกเทศมนตรีตำบลโนนสูงมีอำนาจวินิจฉัยสั่งการตามที่เห็นสมควรข้อ ๔ ให้ประชาชนเข้าตรวจดู ศึกษา ค้นคว้าข้อมูลข่าวสารของราชการได้ ณ ศูนย์ข้อมูลข่าวสารของเทศบาลตำบลโนนสูงซึ่งตั้งอยู่ที่สำนักงานเทศบาลตำบลโนนสูง ตำบลโนนสูง อำเภอยางตลาด จังหวัดกาฬสินธุ์หมายเลขโทรศัพท์ ๐ - ๔๓๑๒ ๔๖๔๑, ๐ ๔๓๑๒ ๔๖๙๖ ในวันและเวลาราชการข้อ ๕ ประชาชนผู้ขอเข้าตรวจดูข้อมูลข่าวสารต้องแต่งกายสุภาพข้อ ๖ ห้ามนำอาวุธเข้าไปในศูนย์ข้อมูลข่าวสารข้อ ๗ ห้ามนำอาหารหรือเครื่องดื่มมึนเมาเพื่อรับประทานหรือดื่มในศูนย์ข้อมูลข่าวสารข้อ ๘ ห้ามนำสัตว์เลี้ยงเข้าไปในศูนย์ข้อมูลข่าวสารข้อ ๙ การใช้สถานที่ต้องเคารพสถานที่ ไม่ส่งเสียงดังจนเป็นการรบกวนผู้อ่านและต้องรักษาความเป็นระเบียบเรียบร้อยข้อ ๑๐ ประชาชนผู้ขอเข้าตรวจศึกษา ค้นคว้า ต้องลงทะเบียนในสมุดทะเบียนที่ศูนย์ข้อมูลข่าวสารที่จัดไว้ข้อ ๑๑ การตรวจ ค้นคว้าศึกษาข้อมูลข่าวสารใดพึงใช้ความระมัดระวังและรักษาเยี่ยงวิญญูชนข้อ ๑๒ เมื่อตรวจค้นคว้า ศึกษา เสร็จสิ้นแล้วให้นำไปคืนแก่เจ้าหน้าที่ประจำศูนย์ข้อมูลข่าวสารข้อ ๑๓ ห้ามนำข้อมูลข่าวสารใดออกนอกศูนย์ข้อมูลข่าวสารเว้นแต่ได้รับอนุญาตข้อ ๑๔ ผู้ใดประมาทเลินเล่อหรือจงใจทำให้ข้อมูลข่าวสารใดชำรุดเสียหาย สูญหาย ต้องรับผิดชอบชดใช้ค่าเสียหายหรืออาจถูกฟ้องร้องได้ข้อ ๑๕ ผู้ใดไม่ปฏิบัติตามระเบียบนี้ผู้รับผิดชอบดูแลศูนย์ข้อมูลข่าวสารสามารถแจ้งให้ผู้นั้นออกจากศูนย์ข้อมูลข่าวสารด้วยวิธีการอันสมควรประกาศณ วันที่ ๑๖ มิถุนายน พ.ศ. ๒๕๕๘คณิต โยมศรีเคนนายกเทศมนตรีตำบลตำบลโนนสูงปริยานุช/ผู้จัดทำ๑๙ สิงหาคม๒๕๕๘ปุณิกา/ผู้ตรวจ๒๘ สิงหาคม๒๕๕๘[๑] ราชกิจจานุเบกษาเล่ม ๑๓๒/ตอนที่ ๗๙ ง/หน้า ๙/๑๓ สิงหาคม ๒๕๕๘